Adoni Sédeg, ǹkúkúmá yǎ Yērúsálɛm, a ngáwóg naa Yosué á ngánɔŋ Aí, á mǎn fə ndáman tísɔn ésə anə́ ḿból á ngābɔ Yeríko ai ǹkúkúmá wōe, ai nâ bǒd yā Gabaóŋ bə́ ngálad amvóé ai bɔ́n bə́ Ísraɛ̂l ai nâ bə́ ngábə́ tɔá á zāŋ dzābá. 2Ńdɔ məkǐ mə́ ngátsíg bod á fyɛ́, amú Gabaóŋ á ngābə́ mod tísɔn anə́ bə̄tísɔn míńkúkúmá, a ngábə́ á lodo Aí ánēn ńdɔ fə bod bóé bə́sə̄ bə́ ngábə́ bod bítá. 3Ńdɔ̄ hḿ Adoni Sédeg, ǹkúkúmá yǎ Yērúzalɛm a ngálom bod ábə Hoham, ǹkúkúmá yǎ Hébron, ai ábə Piréam, ǹkúkúmá yā Yarmut, ai ábə Yafia, ǹkúkúmá yǎ Lakish, ai ábə Devir, ǹkúkúmá yǎ Eglôn, nə́ bə́ kə̄ bɔ́ kǎd naa: